**Taflen Cyfathrebu a diweddaru gwybodaeth**

**Cyfarfod Busnes Prifathrawon Cynradd 24ain Mehefin, 2014.**

Mae nifer o faterion nad oes angen neilltuo cyfnod penodol i’w cyflwyno i’ch sylw yn ystod y cyfarfod. Er hynny , mae’n bwysig bod pob pennaeth yn derbyn yr un wybodaeth. Dyma nodi rhai materion o’r fath felly. Bydd cyfle i holi a chynnig sylwadau am y materion hyn yn y cyfnod holi ar ddiwedd y cyfarfod. Mae gwahoddiad i chi holi am faterion eraill yn parhau wrth gwrs a lle bo’n bosibl cysylltwch â Trebor Roberts ymlaen llaw os oes tebygrwydd bod angen ymchwilio cyn y gellir cynnig ymatebiad i’r maes dan sylw.

**Penodiadau i swyddi prifathrawon ac ymadawiadau.**

**Ar ddiwedd y tymor hwn:**

* Bydd Eleri Edwards (Ysgol Llanbedrgoch) yn ymddeol .
* Bydd Frances Thomas (Ysgol Santes Fair) yn ymddeol.
* Bydd Huw Thomas, (Ysgolion Niwbwrch a Dwyran) yn ymddeol.
* Bydd secondiad Gwydion Evans fel pennaeth dros dro Ysgol Pencarnisiog yn dod i ben.

Cawn gyfle yn ystod y cyfarfod i fynegi diolch a ffarwelio gyda hwy.

**Yn nhymor yr hydref**:

* Bydd Stuart Pritchard (Ysgol Y Parch. Thomas Ellis) yn ymgymryd â dyletswyddau pennaeth dros dro Ysgolion Niwbwrch a Dwyran, ar delerau secondiad.
* Bydd Delyth Roberts (Ysgol Y Graig) yn ymgymryd â dyletswyddau pennaeth dros dro Ysgol Llanbedrgoch, ar delerau secondiad.
* Bydd Gafyn Lloyd Jones (Ysgol Llanfairpwll) yn ymgymryd â dyletswyddau pennaeth dros dro Ysgol Pencarnisiog, ar delerau secondiad.
* Bydd Sheila Dunning, Dirprwy Bennaeth Ysgol Santes Fair yn ymgymryd â dyletswyddau pennaeth dros dro yr ysgol, yn ystod tymor yr hydref.

Cawn gyfle i’w croesawu i gyfarfod tymor yr hydref.

**GEY a GAD**

* Mae llythyr wedi ei anfon at bob pennaeth yn amlinellu’r trefniadau. Mae’r dogfennau a ddosberthir gyda’r hysbysiad o’r cyfarfod yn rhoi canllawiau ychwanegol i ysgolion.

**Siarter Iaith**

* Mae trafodaethau yn parhau gyda swyddogion Cyngor Gwynedd ynglŷn â hawl i ddefnyddio’r offeryn i osod man cychwyn ar gyfer defnyddio’r Siarter Iaith. Mae swyddogion Gwynedd wedi datgan eu parodrwydd i geisio rhoi cynnig ymlaen erbyn diwedd Gorffennaf.

**Swyddog Addysg AAA**

* Mi fydd Mrs Mair Read yn ymddeol o’i swydd fel Swyddog Addysg AAA ym mis Awst. Bydd cyfleoedd cyn diwedd y tymor i ddiolch i Mair am ei gwaith gyda’r awdurdod dros gyfnod o tua phedair blynedd ar ddeg. Hyd nes y bydd penderfyniadau mwy hir dymor am sut orau i drefnu dyletswyddau’r swydd y mae’r awdurdod yn ddiolchgar I Ysgol Uwchradd Bodedern am eu parodrwydd i ryddhau’r Dr Einir Thomas am tua thri diwrnod yr wythnos i ymgymryd â’r gwaith. Bydd y trefniant yn parhau am weddill y flwyddyn ariannol ar hyn o bryd.

**Cinio Ysgol**

* Bydd pris cinio ysgol yn codi 10c y dydd i ddisgyblion o fis Medi. Cadarnheir hefyd mai ysgol sydd yn gyfrifol am unrhyw gostau mewn perthynas â darparu cinio am ddim i staff. Mae hyn yn cynnwys cymorthyddion.

**Adolygiad o arferion ysgolion cynradd i sicrhau safonau da mewn darllen ac ysgrifennu**

* Atodir gyda’r dogfennau adroddiad cyfansawdd a luniwyd yn dilyn dadansoddi ymatebion ysgolion i’r holiadur anfonwyd allan yn nhymor y gwanwyn.

**Monitro Cyd Safoni asesiadau athrawon 2014**

* Atodir gyda’r dogfennau adroddiad cyfansawdd a luniwyd yn dilyn dadansoddi ymatebion ysgolion i holiadur anfonwyd allan yn nhymor y gwanwyn. Nid yw pob ysgol wedi ymateb, a disgwylir y bydd ymatebion gweddill yr ysgolion yn cyrraedd yn ddi-oed. Mae tri mater wedi eu nodi hyd yma fel camau nesaf.